stanford-oval/wikipedia huggingface dataset:
סיאמנג

| סיאמנג |
| --- | --- |
 
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: גיבונים
סוג:: גיבון סיאמנג
מין:: סיאמנג
שם מדעי
 Symphalangus syndactylus ‏ראפלס, 1821
תחום תפוצה


סיאמנג קורא
סיאמנג (שם מדעי: Symphalangus syndactylus) הוא מין של פרימט ממשפחת הגיבונים המהווה מין יחיד בסוג Symphalangus.
הסיאמנג הוא פרימט החי על ענפי העצים וידוע בזינוקיו הזריזים לאורך יערות הגשם של סומטרה, מלזיה ותאילנד .
מאפייני הסיאמנג

הסיאמנג הוא הגדול בגיבונים, כפול בגודלו משאר המינים: גובהו יכול להגיע למטר ומשקלו ל-12 ק"ג. צבעו שחור ושיער פרוותו ארוך. הסיאמנג יכול להגיע לגיל של כ-30 שנים בשבי.
הסיאמנג מבלה את רוב זמנו על העצים ידיו הארוכות והחזקות עוזרות לו לנוע בסבך העצים.
הסיאמנגים נחשבים כקופי אדם בעלי רמת פעילות נמוכה בגלל הערך התזונתי הנמוך של העלים שהם המרכיב העיקרי בתזונתם.
לסיאמנג שני מאפיינים המייחדים אותו משאר ההילובטידים:
גרונו האלסטי משמש כ "תיבת תהודה" אותו יכול הסיאמנג לנפח כמעט לגודל ראש אדם, וכך להגביר את קולו ולהישמע למרחקים. לתכונה זו ערך חשוב בתקשורת בין הפרטים בקבוצה החיה במרומי יער עבות.
אצבעות כף הרגל (2–3) צמודות יחד בקרום עורי, ומכאן מקור השם syndactylus, שפירושו מאוחד.
יש הטוענים כי ניתן להבחין בין שני תת-מינים של הסיאמנג:
סיאמנג סומטרה (S. s. syndactylus)
סיאמנג מלזי (S. s. continentis)
חוקרים אחרים מחשיבים את שתי הקבוצות כשתי אוכלוסיות שונות של אותו תת-מין. הסיאמנג חי יחד באותו תחום מחייה עם 2 מיני גיבונים נוספים: גיבון גמיש וגיבון לבן-יד.
מצב שימור

הסיאמנג מוגדר כמין ב"סכנת הכחדה". אף על פי שמתקיים ציד לא-חוקי של סיאמנגים לטובת גידולם כחיות מחמד, הסיכון העיקרי למין הוא מהצטמצמות סביבת המחיה שלו במלזיה ובסומטרה בשל דילול היערות על ידי תעשיית שמן הדקלים. מין נוסף שמצוי בסכנת הכחדה באותו אזור הוא טיגריס סומטרה, אויבו העיקרי.
סביבת המחיה של הסיאמנג הם יערות בגובה של עד 3800 מ' מעל פני הים, באי סומטרה. הוא חי בקבוצות של עד שישה פרטים (בממוצע ארבעה).
הערות שוליים

↑  סיאמנג באתר הרשימה האדומה של IUCN
נשים קטנות (סרט, 1917)

| --- | --- |

 מבוסס על:  נשים קטנות מאת לואיזה מיי אלקוט
 בימוי:  אלכסנדר באטלר 
 הופק בידי:  ג' ב סמואלסון 
 תסריט:  לואיזה מיי אלקוט 
 שחקנים ראשיים:  דייזי בארל מרי לינקולן מינה גריי מילטון רוזנר
 מדינה:  הממלכה המאוחדת 
 חברת הפקה:  G.B. Samuelson Productions 
 חברה מפיצה:  Moss Films
 הקרנת בכורה:  17 בספטמבר 1917 
 משך הקרנה:  5 סלילים
 שפת הסרט:  סרט אילם (כתוביות באנגלית)
 סוגה:  סרט אילם, סרט דרמה, סרט מבוסס יצירה ספרותית 
 דף הסרט ב־IMDb
 
נשים קטנות (באנגלית: Little Women) הוא סרט דרמה אילם משנת 1917 בבימויו של אלכסנדר באטלר, ובכיכובן של דייזי בארל, מרי לינקולן ומינה גריי. זהו העיבוד הקולנועי הראשון שנעשה על פי הרומן "נשים קטנות" מאת לואיזה מיי אלקוט. הסרט נחשב לאבוד.
צוות השחקנים

דייזי בארל – איימי מארץ'
מרי לינקולן – מג מארץ'
מינה גריי – מרמי מארץ'
רובי מילר – ג'ו מארץ'
מילטון רוזמר – תאודור לורנס
מוריאל מיירס – בת' מארץ'
וינדהאם גייז – הפרופסור
רוי טראוורס – ג'ון ברוק
ליונל ד'אראגון – מר לורנס
פלורנס נלסון – הדודה מארץ'
ברט דרלי – הכומר מארץ'
מולי ווהן – סאלי מופאט
ויוויאן טרמיין – בל מופאט
סילביה קאוואלו – אן מופאט
לקריאה נוספת

Low, Rachael. History of the British Film, 1914-1918. Routledge, 2005.
Cartmell, Deborah & Whelehan, Imelda. Adaptations: From Text to Screen, Screen to Text. Routledge, 1999
הערות שוליים

↑  Low p.293
↑  Cartmell & Whelehan p.81
ססטוס

| --- | --- |

הכרסונסוס התראקי (חצי האי גליפולי)
 היסטוריה
 תרבויות:  יוון העתיקה 
 מיקום
 מדינה:  טורקיה 
 קואורדינטות:  40°13′00″N 26°23′00″E﻿ / ﻿40.216666666667°N 26.383333333333°E﻿ / 40.216666666667; 26.383333333333
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןססטוס(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןססטוס
 
סֶסְטוֹס (ביוונית: Σηστός, בלטינית: Sestus) הייתה עיר יוונית עתיקה בכרסונסוס התראקי, חצי האי גליפולי של ימינו. היא שכנה לחופי ההלספונטוס, ממול אבידוס, והייתה ביתה של הֶרוֹ, גיבורת האגדה אודות הרו ולאנדרוס, שחיה על פי המסופר במגדל-מצודה המשקיף אל הים. העיר הוקמה על ידי מתיישבים איולים מלסבוס.
כאן חצה ב-480 לפנה"ס צבא קסרקסס את המצר על גבי שני גשרי סירות בדרכו אל ארץ יוון; ובאותו מקום, ב-334 לפנה"ס, עברו מרבית חייליו של אלכסנדר הגדול בסירות את המצר מצדו האירופי אל אסיה הקטנה.
ב-480/479 לפנה"ס, אחרי ניצחונותיהם על הפרסים בקרבות פלטאיה ומיקאלה, הטילו היוונים מצור על העיר שהוחזקה על ידי חיל מצב פרסי והיא נפלה לידיהם. לנפילת ססטוס הייתה חשיבות כפולה: אחיזת הפרסים בהלספונטוס נתערערה, וכתוצאה מכך נשלל מצבאם מעבר נוח אל יוון האירופית וסולק האיום על נתיב המסחר הימי של אתונה עם נמלי הים השחור.
ב-1810 שחזר לורד ביירון את מעללו של לאנדרוס, חצה בשחייה את המצר בארבע שעות ואחר כך כתב את הפואמה אודותיו. מדי שנה מתקיים במקום משחה להנצחת האירוע.
מן העיר עצמה נותרו שרידים מעטים בלבד.
הערות שוליים

↑  הפואמה ב-Wikisource
↑  רשימה בעיתון The Guardian, 30 September 2007
| --- | --- |
בקרת זהויות :  GND: 4054646-9  VIAF: 244080702   WorldCat (עם VIAF): 244080702
נתי סיידוף

| --- | --- |
אין תמונה חופשית
 לידה:  1957 (בן 67 בערך) ישראל 
 מדינה:  ישראל 
 מקום מגורים:  בל אייר 
 השכלה:  אוניברסיטת קליפורניה בלוס אנג'לס 
 
נתי סיידוף (נולד בשנת 1957) הוא איש עסקים ישראלי-אמריקאי, אשר עשה את עיקר הונו מסחר ביהלומים והשקעות נדל"ן.
החל משנת 2019 מכהן כיושב ראש ארגון הקהילה הישראלית-אמריקאית.
נכון לשנת 2022 הוא בעל השליטה בחברת הנדל"ן שיכון ובינוי שנסחרת בבורסה לניירות ערך בתל אביב.
ביוגרפיה

סיידוף נולד בשנת 1957 בישראל להורים ממוצא בוכרי וגדל בקיבוץ. סיידוף סיים את לימודיו באוניברסיטת קליפורניה בלוס אנג'לס (UCLA) שם קיבל תואר ראשון בכלכלה.
סיידוף התחיל את הקריירה שלו כסוחר יהלומים. בהמשך הוא ייסד בארצות הברית את חברת "קפיטל פורסייט אינווסטמנט" (Capital Foresight Investment) אשר עוסקת בהשקעות נדל"ן.
בתחילת שנת 2018 ניהל מגעים לרכישת השליטה בחברת התקשורת בזק, אך לבסוף נסג מעסקה זו.
בסוף שנת 2018 רכש את השליטה בחברת הנדל"ן "שיכון ובינוי" מידי חברת אריסון השקעות שבבעלות אשת העסקים שרי אריסון.
סיידוף תומך בעמותות פרו ישראליות. הוא מכהן כסגן נשיא הארגון StandWithUs ואילו אשתו מכהנת כחברת הנהלה בארגון. בנוסף לכך הוא מכהן כיושב ראש ארגון הקהילה הישראלית-אמריקאית ונאמן בהוועד היהודי-האמריקאי.
חיים אישיים

סיידוף נשוי לדבי ולהם שני ילדים. הם מתגוררים בשכונה היוקרתית בל אייר שבמערב לוס אנג'לס, קליפורניה.סיידוף הוא צאצא של יצחק סיידוף אשר היה מנכבדי יהודי בוכרה בשכונת נחלת שבעה בירושלים וממיקימי בתי סיידוף.
הערות שוליים

↑  Edwin Folven, Israeli-American Council announces Naty Saidoff to serve as new chairman, Beverly Press & Park Labrea News, ‏2019-05-30 (באנגלית אמריקאית)
↑  אמיר רוזנבאום ויניב רחימי, הושלמה עסקת שיכון ובינוי: סיידוף רכש את השליטה תמורת 1.1 מיליארד שקל, באתר כלכליסט, 6 באוגוסט 2018
↑  דיאנה בחור ניר, "כדי להחליט לקנות חברה לא צריך יותר משלוש שעות", באתר כלכליסט, 19 באפריל 2019
סין במשחקים הפאראלימפיים

האצן יֵנְגְ'ייֵן ווּ (מימין עם המספר 1129) מתחרה בדרך למדליית כסף בריצת 1500 מטר במשחקים הפאראלימפיים אטלנטה (1996)
הרפובליקה העממית של סין השתתפה לראשונה במשחקים הפאראלימפיים בניו יורק וסטוק מנדוויל (1984), ומאז שלחה משלחת ספורטאים לכל אחד מאירועי הקיץ של אולימפיאדות הנכים ואף ארחה את הטורניר במשחקים הפאראלימפיים בייג'ינג (2008). במשחקי החורף נטלה סין חלק לראשונה במשחקים הפאראלימפיים סולט לייק סיטי (2002) וארחה את המשחקים הפאראלימפיים בייג'ינג (2022).
היסטוריה

בשנת 1984 שלחה סין משלחת ראשונה למשחקים הפאראלימפיים. המשלחת כללה 23 ספורטאים שהתחרו באתלטיקה, שחייה וטניס שולחן. במשחקי האתלטיקה הייתה פִּינְג יָאלִי לסינית הראשונה שזוכה במדליית זהב פאראלימפית. היא זכתה בתחרות הקפיצה לרוחק (קטגוריה B2) תוך שהיא קובעת שיא פאראלימפי חדש של 4.28 מטרים, וזכתה בנוסף גם במדליית ארד במרוץ ל-100 מטר. עוד בלטה במשלחת האתלטית גִ'יחונְג גָ'או שכתה אף היא במדליית זהב בקפיצה לרוחק (קטגוריה B3) תוך שהיא שוברת את שיא העולם בקטגוריית הנכות שלה עם תוצאה של 4.90 מטרים, בשתי מדליות כסף ובמדליית ארד אחת, והשחיין שְׂייֵן גָ'אנְג שקטף ארבע מדליות כסף.
למשחקים הפאראלימפיים בשנת 1988 שלחה סין משלחת של 43 ספורטאים שהתחרו, בנוסף למקצועות הקודמים, גם בקליעה.
בעשור הראשון של המאה ה-21 החלו הספורטאים הסינים להיות גורם מרכזי ביותר במשחקים. במשחקים הפאראלימפיים אתונה (2004) התחרו 200 ספורטאים סינים אשר זכו ב-141 מדליות בהם 63 מדליות זהב, 46 כסף ו-32 מדליות ארד והייתה לראשונה למשלחת שזוכה בכמות המדליות הרבה ביותר.
במשחקים הפאראלימפיים בייג'ינג (2008) אותה ארחה הייתה שוב המשלחת הסינית לזוכה בכמות המדליות הגדולה ביותר. היא זכתה ב-211 מדליות בהם 89 מזהב, 70 מדליות כסף ו-52 ארד. במשלחת בלטו האתלט גְווֹ וֵיי שזכה בשלוש מדליות זהב פאראלימפיות תוך שבירת שלושה שיאי עולם, האתלטית חְוָאנְג לִישָׁה שזכתה אף היא בשלוש מדליות זהב, תוך שבירת שיא פאראלימפי בשלב המוקדמות של המירוץ ל-100 מטר עם תוצאה של 16.29 שניות, ושיא עולם במקצה הגמר עם 16.22 שניות. (קטגוריה T53) והשחיין וָאנְג שְׂיָאופֿוּ שזכה בשש מדליות פאראלימפיות (שתי מדליות זהב, שתיים מכסף ושתי מדליות ארד)
המשלחת הסינית הראשונה למשחקי החורף הייתה במשחקים הפאראלימפיים סולט לייק סיטי (2002) ומאז השתתפה סין בכל אולימפיאדות החורף לנכים. המשלחת הסינית זכתה במדליה פאראלימפית אחת במשחקי החורף, כאשר נבחרת הקרלינג בכיסאות גלגלים זכתה במדליית הזהב במשחקים הפאראלימפיים פיונגצ'אנג (2018).
מדליות לפי אולימפיאדה > משחקי קיץ

| אולימפיאדה | זהב | כסף | ארד | סה"כ |
| --- | --- | --- | --- | --- |
| המשחקים הפאראלימפיים ניו יורק וסטוק מנדוויל (1984) | 2 | 12 | 8 | 22 |
| המשחקים הפאראלימפיים סיאול (1988) | 17 | 17 | 4 | 38 |
| המשחקים הפאראלימפיים ברצלונה (1992) | 16 | 8 | 7 | 31 |
| המשחקים הפאראלימפיים אטלנטה (1996) | 16 | 10 | 13 | 39 |
| המשחקים הפאראלימפיים סידני (2000) | 34 | 22 | 17 | 73 |
| המשחקים הפאראלימפיים אתונה (2004) | 63 | 46 | 32 | 141 |
| המשחקים הפאראלימפיים בייג'ינג (2008) (מארחת) | 89 | 70 | 52 | 211 |
| המשחקים הפאראלימפיים לונדון (2012) | 95 | 71 | 65 | 231 |
| המשחקים הפאראלימפיים ריו דה ז'ניירו (2016) | 107 | 81 | 51 | 239 |
| המשחקים הפאראלימפיים טוקיו (2020) | 96 | 60 | 51 | 207 |
| סה"כ | 535 | 400 | 302 | 1237 |
מדליות לפי אולימפיאדה > משחקי חורף

| אולימפיאדה | זהב | כסף | ארד | סה"כ |
| --- | --- | --- | --- | --- |
המשחקים הפאראלימפיים סולט לייק סיטי (2002): 0
המשחקים הפאראלימפיים טורינו (2006): 0
המשחקים הפאראלימפיים ונקובר (2010): 0
המשחקים הפאראלימפיים סוצ'י (2014): 0
| המשחקים הפאראלימפיים פיונגצ'אנג (2018) | 1 | 0 | 0 | 1 |
| המשחקים הפאראלימפיים בייג'ינג (2022) (מארחת) | 18 | 20 | 23 | 61 |
| סה"כ | 19 | 20 | 23 | 62 |
ראו גם

סין במשחקים האולימפיים
סין במשחקים האולימפיים לנוער
הערות שוליים

↑  Ping Yali, China's First Paralympic Champion
↑  New York / Stoke Mandeville 1984 Paralympic Games Women's Long Jump B2
↑  New York / Stoke Mandeville 1984 Paralympic Games Women's Long Jump B3
↑  שיין ג'אנג באתר הוועד הפאראלימפי
↑  FACTBOX: China's Paralympic history
↑  Beijing 2008 Paralympic Games Men's Discus F35/36
↑  Beijing 2008 Paralympic Games Men's Javelin F35/36
↑  Beijing 2008 Paralympic Games Men's Shot Put F35/36
↑  Beijing 2008 Paralympic Games Women's 100 m T53
↑  ואנג שיאופו באתר הוועד הפאראלימפי הבינלאומי
סכסוך עבודה

סכסוך עבודה הוא כלי במסגרת משפט העבודה הנתון בידי עובדים שכירים מאורגנים לניהול מאבק על תנאי העבודה מול מעסיקם. סכסוך עבודה יכול לחול בין מעסיק לכלל עובדיו או לחלק מהם, בין מעסיק לארגון עובדים או בין ארגון מעבידים לארגון עובדים, אולם סכסוך בין עובד יחיד לבין מעסיקו אינו נחשב כסכסוך עבודה.
בישראל

על פי דיני העבודה חובה על ארגון עובדים להכריז על סכסוך עבודה בטרם נקיטת צעדים ארגוניים או שביתה. על סכסוך העבודה יש להודיע לממונה הראשי על יחסי העבודה במשרד העבודה, הרווחה והשירותים החברתיים וכן לצד השני לסכסוך. לאחר ההכרזה על סכסוך העבודה חלים על הצדדים 15 ימי צינון בטרם יוכלו העובדים לפתוח בצעדים ארגוניים או שביתה חוקית. תקופה זו מיועדת לניסיון לגשר על המחלוקות בדרך של משא ומתן במטרה למנוע את הצורך בנקיטת צעדים ארגוניים. לעיתים אף פועל הממונה על יחסי העבודה במהלך תקופה זו לנסות ולתווך בין הצדדים במטרה לייתר את השימוש בצעדים ארגוניים.
סכסוך עבודה יכול להיות מוכרז סביב ארבעה נושאים:
כריתת, חידוש או ביטול הסכם קיבוצי
קביעת תנאי עבודה
קבלה או אי קבלה של אדם לעבודה או סיום עבודתו
קביעת זכויות או חובות הנובעות מיחסי העבודה.
במקומות עבודה בהם ארגון עובדים יציג, הכרזת סכסוך העבודה היא בסמכותו של ארגון העובדים המייצג את רוב העובדים להם נוגע הסכסוך, אולם במקום עבודה שבו אין ארגון עובדים יציג רשאית להכריז נציגות עובדים שנבחרה על ידי רוב העובדים הנוגעים לעניין על סכסוך עבודה. מעסיקים שכנגדם חל סכסוך עבודה רשאים להיות מיוצגים על ידי ארגון המעסיקים בו הם חברים.
נכון ל-2019 החוק בישראל אינו תוחם בזמן את סכסוך העבודה, וכ-49% מסכסוכי העבודה בשירות המדינה נשארו פתוחים במשך יותר משנתיים.
הערות שוליים

↑  דוח הוצאות השכר בשירות המדינה ובגופי הביטחון 2019, עמ' 77
| --- | --- |
בקרת זהויות :  NARA: 10638154  NKC: ph124536
סיאמה פרסד מוקהרג'י

סיאמה פרסד מוקהרג'י (בבנגלית: শ্যামাপ্রসাদ মুখোপাধ্যায়;‏ 6 ביולי 1901 – 23 ביולי 1953) היה פוליטיקאי הודי שכיהן כנשיא ההינדו מהסבהה ומייסד הבהרטיה ג'אנה סנג. כיהן כשר התעשייה והמסחר בממשלת הודו הראשונה.
ביוגרפיה

סיאמה פרסד מוקהרג'י נולד ב-6 ביולי 1901 בכלכותה, נשיאות בנגל (היום קולקטה, מערב בנגל). אביו, אשוק מוקהרג'י, היה סגן צ'נסלור אוניברסיטת כלכותה ושופט בבית המשפט הגבוה בעיר.
מוקהרג'י קיבל תואר ראשון באנגלית ב-1921 מאוניברסיטת כלכותה, וב-1923 השלים תואר שני בלשונות הודיות, שכלל בנגלית ושפה הודית נוספת. במקביל ללימודיו האוניברסיטאים, היה מוקהרג'י לעורך הראשי של גיליון הסטונדטים של המכללה הנשיאותי של בנגל. ב-1922 הוציא לאור כתב עת בנגלי בשם "בנג הוואני", ובשנים 1923 ו-1924 כתב טור קבוע בעיתון 'קפיטל'.
ב-1924 קיבל מוקהרג'י תואר במשפטים מאוניברסיטת כלכותה. ב-1926 עבר ללימוד במכללת ליקולן (אנ') באנגליה, ובאותה שנה הצטרף ללשעת עורכי הדין האנגלית.
בעקבות מות אביו ב-1923, נבחר מוקהרג'י, שהיה עוזרו הקרוב של אביו, לסנאט של אוניברסיטת כלכותה ונבחר כמייצג האוניברסיטה במועצה המחוקקת של בנגל, בה נשמר מקום לנציג האוניברסיטה, מטעם הקונגרס הלאומי ההודי. ב-1930, כשהקונגרס החליט להחרים את הבחירות למועצה, התפטר מוקהרג'י מהתפקיד, אך שוב שב אליו כפוליטיקאי עצמאי כדי לייצג את האינטרסים של האוניברסיטה. ב-1934 נבחר לסגן הצ'נסלור של האוניברסיטה.
ב-1937, לאחר שהמועצה המחוקקת הפכה לבית עליון והאספה המחוקקת של בנגל הוקמה כבית תחתון בן 250 חברים, נבחר מוקהרג'י פעם נוספת כמייצג האוניברסיטה. באספה היו כשמונים חברים הינדואים, כשהשאר היו מוסלמים ומייצגי אינטרסים בריטים. כישלונה של הקונגרס להקים קואליציה עם מפלגת קרישק סרמיק (אנ') מול הליגה המוסלמית גרם למוקהרג'י להרהר בנאמנותו לקונגרס, וכאשר ממשלת הליגה המוסלמית ניסתה לבצע שינוי במערך החינוכי במדינה איחד מוקהרג'י את הכוחות ההינדואים באספה לתמיכה במפלגת קרישק סרמיק ולהחלפת הממשלה. מוקהרג'י מונה לשר האוצר בממשלה החדשה. באותה תקופה הצטרף מוקהרג'י להינדו מהסבהה, בה ראה משקל נגד לכוחות אנטי לאומיים, וב-1939 נבחר לממלא מקום נשיא ההינדו מהסבהה.
ב-1943 התפטר מתפקידו בממשלת בנגל כמחאה.
ב-1947 הזמין ג'ווהרלל נהרו את מוקהרג'י להצטרף לממשלת המעבר כשר התעשייה ומסחר. מוקהרג'י היה אחד משני השרים שלא היו מהקונגרס, לצד בהימראו ראמג'י אמבדקר. הוא היה חבר באספה החוקתית של הודו.
לאחר שנהרו הצהיר ב-17 במרץ 1950 בפני הלוק סבהה כי הוא מתנגד לחילופי אוכלוסייה וכי הוא מעוניין בהוצאת הוצהרה משותפת עם ראש ממשלת פקיסטן ליקאת עלי ח'אן על הבטחת מעמד וביטחון למיעוטים בשתי המדינות. ההצהרה המשותפת, שנודעה כהסכם נהרו–ליקאת (אנ') הוצאה ב-2 באפריל, ובעקבותיה התפטר מוקהרג'י מממשלת הודו ב-18 באפריל. באוקטובר 1951 הקים את בהרטיה ג'אנה סנג, שנועדה להוות תחליף לאומי לקונגרס.
ב-1952 חתם ראש ממשלת ג'אמו וקשמיר שיח' עבדאללה על הסכם עם ממשלת הודו, שהגדיר אוטונומיה מוגבלת למדינה, כשהוא מאפשר לה להניף דגל נפרד, אדמתה הובטחה מפני מהגרים, ונאסר על ממשלת הודו לשלוח כוחות צבאיים לחבל ללא הסכמת ממשלתו. מוקהרג'י מחה נמרצות נגד הצעד, ובאפריל 1953 הפך את הנושא למחאה נמרצת ברחובות דלהי. ב-8 במאי 1953 יצא מוקהרג'י לעבר ג'אמו וקשמיר, למרות התנגדות ראש ממשלת ג'אמו וקשמיר. הוא נעצר ב-11 במאי, ונפטר מהתקף לב ב-22 ביוני, בעודו במעצר.
הוקרה והנצחה

ב-2017 נחנה מנהרת ד"ר סיאמה פרסד מוקהרג'י (אנ'), המקשרת בין ג'אמו לסרינגאר, הנקראת על שם מוקהרג'י.
חיים אישיים

באפריל 1922 נישא מוקהרג'י לסונה דווי, שילדה לו ארבעה ילדים. סונה נפטרה ב-1934, ומוקהרג'י לא נישא בשנית.
לקריאה נוספת

DR. Syama Prasad Mookerjee, New Delhi: Lok Sabha Secreteriat, 1990
הערות שוליים

↑  DR. Syama Prasad Mookerjee, New Delhi: Lok Sabha Secreteriat, 1990, עמ' 1
1 2 3  DR. Syama Prasad Mookerjee, New Delhi: Lok Sabha Secreteriat, 1990, עמ' 2
↑  DR. Syama Prasad Mookerjee, New Delhi: Lok Sabha Secreteriat, 1990, עמ' 3
↑  DR. Syama Prasad Mookerjee, New Delhi: Lok Sabha Secreteriat, 1990, עמ' 3–4
↑  Chatterji PK. Syama Prasad and Establishment of Bharatiya Jana Sangh, 1950–1953, בתוך: Dr Syama Prasad Mookerjee and Indian Politics: An Account of an Outstanding Political Leader, Foundation Books, 2010, עמ' 267-331
1 2  Arjun Sengupta, How Syama Prasad Mookerjee fought for J&K’s integration with India, The Indian Express, ‏11 בדצמבר 2023
| --- | --- |
בקרת זהויות :  NLI: 987007458089205171  BnF: cb12411566w (data)  CiNii: DA09822315  GND: 119205998  ISNI: 0000 0000 8375 2259  LCCN: n88123192  NTA: 175653070  SUDOC: 248364235  VIAF: 40183135   WorldCat (עם VIAF): 40183135
סילביה נייט

| --- | --- |
אין תמונה חופשית
 לידה:  28 ביולי 1982 (בת 42) רייקיאוויק, איסלנד
 שם במה:  סילביה נייט (2005–2007)
 שם לידה:  אוגוסטה אווה ארלנסדוטיר
 סוגה מועדפת:  משחק, דיבוב
 מדינה:  איסלנד
 תקופת הפעילות:  מ-2005
 עיסוק:  זמרת, קומיקאית, שחקנית, מדבבת
 פרופיל ב-IMDb
 
אוגוסטה אווה אלנסדוטיר (באיסלנדית: Ágústa Eva Erlendsdóttir, נולדה ב-28 ביולי 1982), ידועה גם בשם הבמה הקודם שלה - סילביה נייט (Silvía Night), היא זמרת, קומיקאית, שחקנית ומדבבת איסלנדית.
ביוגרפיה > ראשית חייה

אוגוסטה אווה ארלנסדוטיר נולדה ב-28 ביולי 1982 בעיר רייקיאוויק, בירת איסלנד.
בשנת 2005 הצטרפה ללהקה האיסלנדית "Ske" ובמקביל פתחה בקריירת סולו. באותה השנה, יצרה ארלנסדוטיר את הדמות שמזוהה איתה בקרב כל האירופאים מחוץ לאיסלנד - סילביה נייט. סילביה נייט נוצרה בתוכנית טלוויזיה שנקראה "The Silvia Night Show" והיא האלטר אגו של ארלנדסדוטיר.
ביוגרפיה > סילביה נייט

ארלנסדוטיר בחרה להביא לדמותה של סילביה נייט את התכונות הגרועות ביותר הקיימות בחברה האנושית המודרנית, נרקיסיזם ואגוצנטריות בלתי נדלים - סילביה נייט חושבת כי היא האדם המוכשר ביותר המתהלך על פני כדור הארץ. לפיה, סילביה נייט נולדה ב-20 בפברואר 1973 והשם האיסלנדי המלא שלה הוא סילביה נייט סמונסדוטיר. בן זוגה של הדמות הוא זכר אלפא ארגנטינאי ושמו רומאריו הוגו אסטבז. הוא מגולם על ידי השחקן האיסלנדי ביורן ת'ורס. האוכל האהוב על סילביה נייט הוא סושי וגבינת פטה, והיא משלבת בשפת הדיבור שלה (איסלנדית) המון סלנג ומונחים אנגליים-בינלאומיים.
ארלנסדוטיר ייצגה את איסלנד כדמות סילביה נייט באירוויזיון לשנת 2006 שנערך באתונה שביוון עם השיר "Congratulations" שכל מטרתו היא האדרת נייט והאומה האיסלנדית. בלב הייצוג שלה עמדו התבטאויות מעוררות מחלוקת ולא תקינות רבות: "קרולה הגקוויסט העפילה לגמר רק מפני שקיימה יחסי מין עם ראש איגוד השידור האירופי במכונית", "ממזרים כפויי טובה! בחרתם אנשים מכוערים מפינלנד שאין להם אפילו מאפר נורמלי, ולא הצבעתם לי כיוון שאני לא זונה מהולנד ואני לא כלבה, מכוערת וזקנה משוודיה".
נייט התנכלה גם למארחי התחרות באותה השנה כאשר קראה להם "יוונים מזדיינים", בתגובה היא ספגה בחצי הגמר קריאות בוז רבות לפני ואחרי שירה. נייט לא עלתה לשלב הגמר של האירוויזיון וסיימה במקום ה-13 עם 62 נקודות בלבד.
ב-2007, כשנה לאחר האירוויזיון הוציאה סילביה נייט אלבום בשם "Goldmine" ותקופה קצרה לאחר מכן נעלמה מן העולם.
ביוגרפיה > קריירה מאוחרת

בשנת 2007 נעלמה מן העולם סילביה נייט וארלנסדוטיר חזרה להופיע בשם עצמה, היא החלה להופיע כמדובבת ושחקנית בסרטים רבים. בשנת 2014 הוציאה את הסינגל "Þetta er nóg" שהוא הגרסה האיסלנדית לשיר Let It Go במסגרת השתתפותה בדיבוב הסרט לשבור את הקרח מאנגלית לאיסלנדית.
דיסקוגרפיה > סינגלים

2006 - Congratulations (השיר האיסלנדי לאירוויזיון 2006)
2014 - Þetta er nóg
דיסקוגרפיה > אלבומים

2007 - Goldmine
פילמוגרפיה > בתיאטרון

בילבי בתיאטרון Borgarleikhúsið
קריוס ובקטוס בתיאטרון הלאומי של איסלנד
פילמוגרפיה > טלוויזיה

The Silvia Night Show בשנים 2005–2007 - בתפקיד סילביה נייט
Hlemmavídeó בשנת 2010 - בתפקיד סומאסטולקן
פילמוגרפיה > קולנוע

Mýrin בשנת 2006 - בתפקיד אווה לינד
Sveitabrúðkaup בשנת 2008 - בתפקיד אווטור
Epic Fail בשנת 2009 - בתפקיד סיגה
Góða Ferð בשנת 2009
Bjarnfreðarson בשנת 2009 - בתפקיד ביורנפדור הצעירה
פלונטר בשנת 2010 - בתפקיד רפונזל (באיסלנדית)
Kurteist fólk בשנת 2011 - בתפקיד מרגרט
Borgríki בשנת 2011 - בתפקיד אנדראה
Ávaxtakarfan בשנת 2012 - בתפקיד אווה הכתומה
לשבור את הקרח בשנת 2013 - בתפקיד אלזה (באיסלנדית)
Borgríki II: Blóð Hraustra Manna בשנת 2014 - בתפקיד אנדראה
קדחת הקרח בשנת 2015 - בתפקיד אלזה (באיסלנדית)
I Remember You בשנת 2017 - בתפקיד ליף
לשבור את הקרח - ההרפתקה של אולף בשנת 2017 - בתפקיד אלזה (באיסלנדית)
הערות שוליים

↑  Ágústa Eva Erlendsdóttir, INDb
↑  אורי שצ'יגובסקי, לא רק שפיטה: הדמויות ההזויות בתולדות האירוויזיון, ישראל היום, 30 בינואר 2019
↑  מרב יודילוביץ', אתונה, חצי הגמר של האירוויזיון: מושקע ומפואר, באתר ynet, 19 במאי 2006
| איסלנד איסלנד באירוויזיון |
| --- | --- | --- |
Söngvakeppnin
| השתתפויות | 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1999 • 2000 • 2001 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | ICY • הלה מרגרט ארנדוטיר • סטפן הילמרסון • דניאל אוגוסט • סטיורנין • טפן הילמרסון ואיולפור כריסטיאנסון • הארט 2 הארט • אינגיביורג סטפנסדוטיר • סיגריור בינטינסדוטיר • בו הלדורסון • אנה מיול • פול אוסקר • סלמה ביורנסדוטיר • אוגוסט ותלמה • טו טריקי • בירגיטה האוקדל • יון יוסף סנייביינסון • סלמה ביורנסדוטיר • סילביה נייט • איריקור הוקסון • יורובאנד • יוהאנה • הרה ביורק • שוני'ז פרינדס • גרטה סלומה ויון יוסף סנייביינסון • אית'ור ינגי גונלחסון • פולאפונק • מריה אולפסדוטיר • גרטה סלמה • סוואלה ביורגווינסדוטיר • ארי אולפסון • הטארי • דאדי פרייר • דאדי פרייר • סיסטיר • טיליאו • הרה ביורק |  |
| שירי המדינה | "Gleðibankinn" • "Hægt og hljótt" • "Þú og þeir" • "Það sem enginn sér" • "Eitt lag enn" • "Draumur um Nínu" • "Nei eða já" • "Þá veistu svarið" • "Nætur" • "Núna" • "Sjúbídú" • "Minn hinsti dans" • "All Out of Luck" • "Tell Me!" • "Angel" • "Open Your Heart" • "Heaven" • "If I Had Your Love" • "Congratulations" • "Valentine Lost" • "This Is My Life" • "Is It True?" • "Je ne sais quoi" • "Coming Home" • "Never Forget" • "Ég á Líf" • "No Prejudice" • "Unbroken" • "Hear Them Calling" • "Paper" • "Our Choice" • "Hatrið mun sigra" • "Think About Things" • "10 Years" • "Með hækkandi sól" • "Power" • "Scared of Heights" |  |
| ערכים קשורים | RÚV |  |
בשנים שלא מופיעות ברשימה נעדרה איסלנד מהתחרות.
| --- | --- |
בקרת זהויות :  BNE: XX5132753  GND: 1072658151  ISNI: 0000 0003 7468 4794  LCCN: no2018082963  MusicBrainz: 563e5ff0-18f6-44f7-9c41-8560480758fa  SUDOC: 149974086  VIAF: 186767658   WorldCat (עם VIAF): 186767658
סכסוך סוצ'י

מחוז סוצ'י 1918-1919, חלק מהרפובליקה הדמוקרטית של גאורגיה
סכסוך סוצ'י היה סכסוך גבולות משולש במעורבות הצבא האדום הבולשביקי, הצבא הלבן והרפובליקה הדמוקרטית של גאורגיה, כאשר כל השלושה שאפו להשתלט על העיר סוצ'י שלחופי הים השחור והאזורים הסמוכים. הסכסוך נחשב לחלק ממלחמת האזרחים ברוסיה והתמשך ברמה משתנה מיולי 1918 עד מאי 1919. הסכסוך הסתיים בתיווך בריטי שקבע את הגבול בין רוסיה לגאורגיה, שהוא הגבול הרשמי עד היום.
רקע

האזור שהיה נתון במחלוקת היה מאוכלס, מימי קדם, בשבט אבחזי-צ'רקסי, הזיגים. התביעה הגאורגית על האזור באה כתוצאה מכך שהאזור היה בשליטת הממלכה הגאורגית המאוחדת כשהייתה בשיאה ולאחר מכן היה האזור תחת שלטון הממלכות שבאו בעקבותיה - ממלכת אימרתי ובסופו של דבר נסיכות אבחזיה. בתקופת שלטון האימפריה הרוסית גדלה ההתעניינות התיירותית באזור. חלק מהאזור הופרד בצו של הצאר, מה-25 בדצמבר 1904, מידי אוקרוג סוחומי שהיה חלק מפלך כותאיסי לטובת פלך הים השחור (גוברניית הים השחור). המדיניות הרוסית באזור, שהביאה לגל של מוג'הירים גרמה להתדלדלות האוכלוסייה. מצד שני אוכלס האזור בידי מספר רב של גאורגים וארמנים. למרות זאת, התעקשו הגנרל דניקין ועמיתיו כי הגבול בין גאורגיה (שלא הייתה מוכרת עדיין על ידי שתי ההנהגות הלבנה והסובייטית) והרפובליקה הקובנית, שנשלטה על ידי הצבא הלבן, צריך להיות הגבול שעבר בין פלכי האימפריה הרוסית - פלך כותאיסי ופלך הים השחור. כלומר, מעט צפונית לנהר הבזיב.
הערות שוליים

↑  מוג'היר (مهاجر) - הגירה של ילידי הקווקז לתחומי האימפריה העות'מאנית, שנבעה מהמלחמה הרוסית-צ'רקסית (1763-1864)
סעדיה בהט

| --- | --- |

 לידה:  27 ביולי 1928 (בן 96) אליטוס, ליטא
 מקום לימודים:  הטכניון – מכון טכנולוגי לישראל (1956)  המכון הטכנולוגי של מסצ'וסטס (1975) 
 תחום יצירה:  פיסול, ציור
 פרסים והוקרה:  פרס הרמן שטרוק (1996)  פרס ביטחון ישראל 
 www.s-bahat.com
 
סעדיה בהט (בוקשיצקי; נולד ב-27 ביולי 1928) הוא מהנדס ואמן ישראלי.